section_heading: New York Knicks
paragraph_text: U sezoni 1992./93. tijekom utakmice s Charlotte Hornetsima, Ewing je pretrpio sramotu kada mu je samo 1,60 cm visoki Muggsy Bogues uspio blokirati šut. U doigravanju Knicksi su konačno krenuli sjajno te su postali veliki favoriti za naslov nakon što su poveli s 2-0 protiv Bullsa. Međutim Bullsi su iznenadili Knickse u petoj utakmici nakon što su Ewingovog suigrača, Charlesa Smitha, Bullsi redovito zaustavljali i blokirali pod košem. Bullsi su pobijedili i u šestoj utakmici te su kasnije preko Phoenix Sunsa došli do svog trećeg NBA naslova. To je bila još jedna frustrirajuća sezona za Ewinga unatoč tome što su Knicksi sezonu završili s drugim najboljim omjerom lige 60-22.